Džnejnos įlanka

Džnejnos įlanka () – nedidelė įlanka vakarinėje Maltos pakrantėje. Įlankoje yra smėlio paplūdimiai, populiari turistų vieta, maždaug už 1 km nuo Mgaro miestelio. Įlankos ilgis šiaurės pietų kryptimi apie 800 m.

Šiaurinėje įlankos dalyje, po stačiomis uolomis yra populiarus nudistų paplūdimys, nors nudizmas, kurį konservatyvi katalikiška visuomenė smerkia, Maltoje yra nelegalus.  – Malta Today, 21 July 2002

Džnejna išsiskiria vaizdingais molio šlaitais ir kalkakmenių klifais. Iš jų teka vienas iš nedaugelio gėlų Maltos šaltinių, susidaręs upeliukas teka Džnejnos slėniu. Slėnis yra saugoma teritorija, tačiau upelis priskirtas prie galinčių sunykti dėl nelegalaus tvenkimo ir vandens ėmimo.V. Axiak, E. Mallia, V. Gauci, P.J. Schembri, A. Mallia, A.J. Vella, State of the Environment Report for Malta, 1998 , at pages 153, 182, 232, 235, 236 – Nuoroda tikrinta on 28 July 2007

2007 m. birželio 30 d. ties Džnejnos įlanka Maltos pareigūnai sulaikė laivą su 26 nelegaliais imigrantais. – Malta Media – Nuoroda tikrinta on 26 July 2007

 Įtvirtinimai 
Virš įlankos, ant aukštos uolos, 100 m aukštyje, stovi Lipijos bokštas (), kitaip dar Džnejnos sargybinis bokštas, kurį 1637 m. didžiojo magistro Giovanni Paolo Lascaris nurodymu pastatė karinis architektas Vincenzo Maculani.Gneja Tower Christian Formosa, „A Military History of Malta“, University of Malta, Faculty of Education – Nuoroda tikrinta on 26 July 2007 Lipijos bokštas buvo dalis sudėtingo pakrantės gynybos tinklo, kurį pastatė hospitaljerų ordinas.

Lipijos bokšte ir netoliese stovėjusiame Għajn Tuffieħa bokšte įsikūrę sargybiniai dieną vėliavomis, o naktį laužais perduodavo žinias giliau saloje stovėjusiam Binġemma bokštui. Šis prireikus (kai jūroje pastebėdavo berberų piratus, sukeldavo aliarmą Mdinos mieste.

Džnejnos pakrantėje yra Antrojo pasaulinio karo laikų dotas, užmaskuotas, kad atrodytų kaip fermerio namas.Military Malta Christian Formosa, „A Military History of Malta“ – University of Malta, Faculty of Education – Nuoroda tikrinta on 28 July 2007

 Nuorodos 

Kategorija:Maltos geografija
Kategorija:Viduržemio jūros įlankos
Kategorija:Europos įlankos